title: Komisijas Īstenošanas regula (ES) 2016/1799 (2016. gada 7. oktobris), ar ko nosaka īstenošanas tehniskos standartus par ārējo kredītnovērtēšanas institūciju veiktu kredītnovērtējumu kartēšanu attiecībā uz kredītrisku saskaņā ar Eiropas Parlamenta un Padomes Regulas (ES) Nr. 575/2013 136. panta 1. un 3. punktu (Dokuments attiecas uz EEZ)

text:
               12.10.2016

               LV

               Eiropas Savienības Oficiālais Vēstnesis

               L 275/3

         KOMISIJAS ĪSTENOŠANAS REGULA (ES) 2016/1799
   (2016. gada 7. oktobris),
   ar ko nosaka īstenošanas tehniskos standartus par ārējo kredītnovērtēšanas institūciju veiktu kredītnovērtējumu kartēšanu attiecībā uz kredītrisku saskaņā ar Eiropas Parlamenta un Padomes Regulas (ES) Nr. 575/2013 136. panta 1. un 3. punktu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 26. jūnija Regulu (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām (1), un jo īpaši tās 136. panta 1. punkta trešo daļu un 3. punkta trešo daļu,
   tā kā:

               (1)

               Šīs regulas normas ir cieši saistītas, jo tajās runa ir par kredītriska novērtējumu kartēšanu, izņemot kredītriska novērtējumus, kas piešķirti attiecībā uz vērtspapīrošanas pozīcijām. Lai nodrošinātu saskaņotību starp šīm normām, kurām būtu jāstājas spēkā vienlaikus, un lai atvieglotu vispusīgu pārskatu un kompaktu piekļuvi tām personām, uz kurām attiecas šīs saistības, ir vēlams vienā vienīgā regulā iekļaut visus īstenošanas tehniskos standartus, kas paredzēti Regulā (ES) Nr. 575/2013, saistībā ar kredītriska novērtējumu kartēšanu, izņemot kredītriska novērtējumus, kas piešķirti par vērtspapīrošanas pozīcijām.

               (2)

               Regulas (ES) Nr. 575/2013 136. panta 1. punktā ir paredzēts, ka ikviena ārējas kredītu novērtēšanas institūcija (ĀKNI) konkretizē sava attiecīgā kredītnovērtējuma atbilstību kredītkvalitātes pakāpēm, kas izklāstītas minētās regulas 2. iedaļā (turpmāk “kartēšana”). ĀKNI ir kredītreitingu aģentūra, kas reģistrēta vai sertificēta saskaņā ar Eiropas Parlamenta un Padomes Regulu (EK) Nr. 1060/2009 (2), vai centrālā banka, kura piešķir kredītreitingus un ir atbrīvota no minētās regulas piemērošanas.

               (3)

               Daži līdzīgi termini un jēdzieni, kas lietoti Regulā (EK) Nr. 1060/2009 un Regulā (ES) Nr. 575/2013, var radīt pārpratumus. “Kredītnovērtējums” ir termins, kas lietots Regulā (ES) Nr. 575/2013, atsaucoties gan uz dažādu ĀKNI reitingu kategoriju “marķējums”, gan uz viena šāda reitinga piešķiršanu konkrētam postenim. Tomēr Regulas (EK) Nr. 1060/2009 3. panta 1. punkta h) un a) apakšpunktā šie divi jēdzieni ir skaidri nošķirti, lietojot attiecīgi terminu “reitinga kategorija” un “kredītreitings”. Lai izvairītos no pārpratumiem, ņemot vērā nepieciešamību atsevišķi atsaukties uz šiem diviem konkrētajiem jēdzieniem, un ņemot vērā abu regulu savstarpējo papildināmību, būtu jālieto Regulas (EK) Nr. 1060/2009 termini, jo tie ir konkrētāki.

               (4)

               Tā kā Regulas (EK) Nr. 1060/2009 4. panta 1. punkts pieļauj, ka kredītiestādes un ieguldījumu brokeru sabiedrības kredītreitingus regulēšanas nolūkā izmanto vienīgi tad, ja tos piešķīrušas kredītreitingu aģentūras, kas uzņēmējdarbību veic Savienībā un kas reģistrētas vai sertificētas saskaņā ar minēto regulu, ĀKNI veikto kredītnovērtējumu kartēšanai būtu jāaptver kredītnovērtējumi, kuri atbilst termina “kredītreitings” definīcijai minētās regulas 3. panta 1. punkta a) apakšpunkta izpratnē. Turklāt, ņemot vērā to, ka, pamatojoties uz Regulas (ES) Nr. 575/2013 136. pantu, visām ĀKNI ir nepieciešams kartējums, kura definīcija saskaņā ar minētās regulas 4. panta 98. punktu ietver arī kredītreitingus, kurus izstrādājušas centrālās bankas, kas atbrīvotas no Regulas (EK) Nr. 1060/2009 piemērošanas, ĀKNI reitinga kategoriju kartēšanai būtu jāaptver arī šādi kredītreitingi. Regula (ES) Nr. 575/2013 liedz izmantot kredītreitingus attiecībā uz konkrētām aktīvu kategorijām (piemēram, kapitāla vērtspapīriem), kad tiek piemērota standartizētā pieeja. Tādēļ attiecībā uz novērtējumiem par fiksēta ienākuma kolektīvo ieguldījumu uzņēmumiem ĀKNI kredītnovērtējumu kartēšanai būtu jāaptver vienīgi tādi novērtējumi, kas ir atkarīgi tikai no pamatā esošo aktīvu kredītkvalitātes.

               (5)

               Kartēšanas nolūks ir piešķirt Regulā (ES) Nr. 575/2013 noteiktos atbilstošos riska svērumus attiecībā uz ĀKNI reitinga kategorijām. Tādēļ, to veicot, būtu jāspēj identificēt ne tikai riska relatīvas atšķirības, bet arī katras reitinga kategorijas riska absolūtos līmeņus, tādējādi nodrošinot atbilstošu kapitāla apmēru (pēc standartizētās pieejas).

               (6)

               Tā kā ĀKNI vidū tiek izmantots plašs metodiku klāsts, kartēšanas metodikas objektivitāte un konsekvence ir galvenie aspekti, kas dod iespēju nodrošināt vienlīdzīgus konkurences apstākļus institūcijām, kā arī taisnīgu attieksmi pret visām ĀKNI. Šā iemesla dēļ, izstrādājot noteikumus par kvantitatīvo un kvalitatīvo faktoru izmantošanu un to salīdzinājumu ar etalonu, ir nepieciešams balstīties uz iepriekšējo regulatīvo regulējumu, proti 2010. gada 30. novembra dokumenta “Revised Guidelines on the recognition of External Credit Assessment Institutions” (“Ārējo kredītu novērtēšanas institūciju atzīšanas pamatnostādnes”) 3. daļu, lai nodrošinātu vienmērīgu pāreju uz šajā regulā izklāstīto kartēšanu. Tas arī nodrošinātu saskanību ar starptautiskajiem standartiem šajā jomā, kuri atspoguļoti 2006. gada jūnija dokumenta “Basel II: International Convergence of Capital Measurement un Capital Standards: A Revised Framework – Comprehensive Version” 2. pielikumā.

               (7)

               ĀKNI izmantotās saistību neizpildes definīcijas varētu atšķirties no definīcijas, kas izklāstīta Regulas (ES) Nr. 575/2013 178. pantā, kā atspoguļots Regulā (EK) Nr. 1060/2009 un Komisijas Deleģētajā regulā (ES) 2015/2 (3). Neatkarīgi no tā, lai nodrošinātu, ka nemainās vispārējais kapitāla apmērs, kas nepieciešams riska darījumiem, kuriem tiek piešķirti ārēji reitingi, saistību neizpildes gadījumu veidi, kas tiek izmantoti Regulas (ES) Nr. 575/2013 136. panta 2. punkta c) apakšpunktā minēto etalonu kalibrēšanai, šīs regulas vajadzībām būtu jāizmanto kā primāri piemērojamā definīcija.

               (8)

               Ar kartēšanu būtu jāsaprot kādas ĀKNI reitinga kategoriju atbilstība regulatīvai skalai, kas noteikta prudenciālās uzraudzības vajadzībām. Tādēļ tā būtu jāuzskata par patstāvīgu jēdzienu; tā atšķiras no ziņojuma, ko Eiropas Vērtspapīru un tirgu iestādei (EVTI) ir pienākums sniegt saskaņā ar Regulas (EK) Nr. 1060/2009 21. panta 4. punkta b) apakšpunktu un ar mērķi dot ieguldītājiem iespēju viegli salīdzināt visus kredītreitingus, kas pastāv attiecībā uz konkrētu novērtētu juridisko personu. Arī šīs Regulas vajadzībām ar “kartēšanu” nesaprot kartējumus, kas izstrādāti saskaņā ar citu regulējumu, piemēram, Eurosistēmas kredītnovērtējumu regulējumu, jo var būt tā, ka tie balstīti uz atšķirīgām metodikām un definīcijām.

               (9)

               Attiecībā uz katru attiecīgo reitinga kategoriju kopu (turpmāk “reitinga skala”) būtu jāveic atšķirīga kartēšana. Ja kādas ĀKNI reitinga skala attiecībā uz dažādām riska darījumu kategorijām ir tā pati, kartēšanai nebūtu jāatšķiras, lai garantētu riska svērumu dažādošanu attiecībā uz dažādām riska darījumu kategorijām, kas izveidotas ar Regulu (ES) Nr. 575/2013. Ja kādai ĀKNI ir vairākas reitinga skalas, kartēšanas vajadzībām būtu jāņem vērā saikne, ko ĀKNI izveidojusi starp tām.

               (10)

               Nepasūtīti reitingi, kas minēti Regulas (EK) Nr. 1060/2009 3. panta 1. punkta x) apakšpunktā, būtu jāiekļauj ĀKNI kartēšanā, ciktāl šos reitingus var izmantot regulēšanas nolūkā saskaņā ar Regulas (EK) Nr. 1060/2009 4. panta 1. punktu, un Eiropas Banku iestāde (EBI) ir apliecinājusi, ka tie kvalitātes ziņā neatšķiras no pasūtītiem šīs ĀKNI kredītreitingiem, kas paredzēti Regulas (ES) Nr. 575/2013 138. pantā.

               (11)

               Kartējuma izstrādāšanā būtu jāizmanto gan kvantitatīvi, gan kvalitatīvi faktori, un kvalitatīvie faktori būtu jāapsver otrā posmā, ciktāl un kad tas ir nepieciešams un it īpaši tad, ja kvantitatīvie faktori nav pietiekami. Tādēļ ar kvalitatīvo faktoru palīdzību būtu jāvar pārskatīt, izlabot un uzlabot sākotnējo kartēšanu, kas veikta, balstoties uz kvantitatīviem faktoriem, ja šāda pārskatīšana ir pamatota un nepieciešama. Šī divpakāpju pieeja ir nepieciešama, lai varētu veicināt kartēšanas objektivitāti un nodrošināt, ka kartējums faktiski atspoguļo ĀKNI reitinga kategorijas atbilstību regulatīvai skalai, kas noteikta prudenciālās uzraudzības vajadzībām.

               (12)

               Ir nepieciešams izvairīties no tā, ka lieki tiktu radīti apstākļi, kas ir būtiski nelabvēlīgi šīm ĀKNI, kuras tikai nesen ir ienākušas tirgū un sniedz tikai ierobežota apjoma kvantitatīvo informāciju, un tādējādi līdzsvarot prudenciālās uzraudzības apsvērumus un tirgus darbības apsvērumus. Tādēļ būtu jāmazina kvantitatīvo faktoru nozīmīgums kartējuma iegūšanā. Kartējums būtu jāatjaunina ikreiz, kad kļūst nepieciešams atspoguļot kvantitatīvo informāciju, kas iegūta pēc šīs regulas stāšanās spēkā.

               (13)

               Saistību neizpildes līmenis, kas saistīts ar posteņiem, kuriem piešķirta viena un tā pati reitinga kategorija, būtu jāuzskata par visreprezentatīvāko kvantitatīvo faktoru, un tas būtu jāaprēķina, balstoties uz šādiem posteņiem atbilstošajiem saistību neizpildes datiem. Ja šiem posteņiem nav pieejami atbilstoši un pietiekami saistību neizpildes dati, tomēr būtu jāaprēķina saistību neizpildes līmeņa aplēse, balstoties uz attiecīgās ĀKNI atzinumu un pierādījumiem par saistību neizpildi attiecībā uz posteņiem, kuriem piešķirta viena un tā pati reitinga kategorija un par kuriem tiek veikta kartēšana.

               (14)

               Saistību neizpildes līmeņa aprēķināšanai būtu jāatbilst konkrētām prasībām, lai nodrošinātu, ka tas visu ĀKNI gadījumā ir salīdzināms. Piemēram, tas būtu jāmēra trīs gadu posmā, lai dotu iespēju novērot nozīmīgu skaitu saistību neizpildes gadījumu, kad risks ir ļoti zems, un būtu jāņem vērā atsaukšanas gadījumi, lai izvairītos no tā, ka risks tiek novērtēts pārāk zemu. Turklāt tam nebūtu jāietver nedz publiskā sektora reitingi, nedz emisijas reitingi, ņemot vērā saistību neizpildes gadījumu mazo skaitu attiecībā uz pirmo minēto reitingu veidu, un lai izvairītos no neobjektivitātes pret saistību neizpildes līmeņiem attiecībā pret emitentu ar lielāku skaitu emisiju, izmantojot pēdējos minētos reitingus.

               (15)

               Saistību neizpildes līmeņi pēc iespējas būtu jāaprēķina par katru reitinga kategoriju visā ilgtermiņa un īstermiņa novērošanas laikposmā. Pirmajam minētajam būtu jānodrošina kartēšanas pamats, savukārt pēdējam minētajam būtu jānodrošina agrīna brīdināšana par reitinga kategorijas riska līmeņa potenciālu palielinājumu vai samazinājumu. Ja nav pieejams pietiekams kredītreitingu skaits, būtu jāaprēķina vienīgi ilgtermiņa saistību neizpildes līmenis, jo īstermiņa saistību neizpildes līmeņu aprēķināšanai lielā mērā piemīt nenoteiktība. Šajā gadījumā brīdinājums par reitinga kategorijas riska līmeņa potenciālo palielinājumu būtu jāsniedz ar kvalitatīvajiem faktoriem.

               (16)

               Viens no galvenajiem kartēšanas elementiem ir saistību neizpildes definīcija, ko ĀKNI noteikusi, lai aprēķinātu saistību neizpildes līmeni attiecībā uz posteņiem, kuriem piešķirta viena un tā pati reitinga kategorija. Striktāka saistību neizpildes definīcija varētu radīt augstākus saistību neizpildes līmeņus, nekā radītu citas, mazāk striktas saistību neizpildes definīcijas. Tādēļ būtu jāaplēš saistību neizpildes definīcijas ietekme uz saistību neizpildes līmeņa aprēķinu, lai nodrošinātu precīzu kartēšanu.

               (17)

               Ja ir pieejami tikai ierobežoti dati par saistību neizpildi, kartēšanas vajadzībām būtu jāņem vērā reitinga kategorijā apsvērtais laika diapazons, lai nodrošinātu konsekvenci dažādu ĀKNI vidū. Tādējādi, ja ir izvēlēts īstermiņa laika diapazons, daži posteņi varētu kvalificēties konkrētam riska līmenim. Tomēr šie paši posteņi varētu atspoguļot ievērojami dažādu riska līmeni, ja tie tiktu izvērtēti trīs gadu laika diapazonā, kas izvēlēts saistību neizpildes līmeņa aprēķināšanai. Šis faktors būtu jāatzīst un atbilstoši jāatspoguļo kartējumā.

               (18)

               Kad nav pieejami kvantitatīvi faktori un kad ir zināms blakus esošās reitinga kategorijas kartējums, īpaši noderīgai vajadzētu būt reitinga kategorijas nozīmei un tās relatīvajai pozīcijai reitinga skalas ietvaros. Šajā nolūkā kredītkvalitātes pakāpes būtu jāraksturo tādu aspektu izteiksmē kā emitenta spēja izpildīt savas finansiālās saistības, tā jutīgums attiecībā pret ekonomisko situāciju vai tā pietuvināšanās saistību neizpildes statusam.

               (19)

               Būtu jāņem vērā arī to posteņu vispārīgie riska faktori, kuriem piešķirta reitinga kategorija. To posteņu lielums un darbības dažādošanas pakāpe, kuriem piešķirta reitinga kategorija, būtu jāuzskata par nozīmīgiem pamatā esošā riska profila rādītājiem. Vajadzētu būt iespējai kā kvalitatīvus faktorus ņemt vērā arī citus kredītspējas mērus, kas piešķirti vienas un tās pašas reitinga kategorijas posteņiem, lai sniegtu papildu informāciju attiecībā uz attiecīgās reitinga kategorijas saistību neizpildes norisi. Pirms to piemērošanas kartēšanas veikšanas nolūkā būtu uzmanīgi jāizvērtē dažādo kredītspējas pasākumu nozīmīgums, objektivitāte un ticamība.

               (20)

               Lai nodrošinātu saskanību ar starptautiskiem standartiem, kartēšanas veikšanas nolūkā būtu jāizmanto ilgtermiņa un īstermiņa saistību neizpildes līmeņu etaloni, kas sniegti ar 2006. gada jūniju datētajā dokumentā “Basel II: International Convergence of Capital Measurement un Capital Standards: A Revised Framework – Comprehensive Version”. Tomēr būtu jāsniedz detalizētāki noteikumi, lai ņemtu vērā to ĀKNI dažādību, kuras pašlaik darbojas ES tirgū un kuru saistību neizpildes līmeņi varētu ievērojami novirzīties no pašreizējā etalona pamatā esošā starptautisko ĀKNI modeļa. Konkrētāk, ilgtermiņa etalons būtu jānosaka intervālu izteiksmē, lai apliecinātu, ka vērtību diapazons var būt saderīgs ar katru kredītkvalitātes pakāpi.

               (21)

               Reitinga kategorijas sākotnēji būtu jākartē uz kredītkvalitātes pakāpi, balstoties uz to ilgtermiņa saistību neizpildes līmeni salīdzinājumu ar ilgtermiņa etalonu un kvalitatīvajos faktoros sniegto informāciju.

               (22)

               Saskaņā ar Regulas (ES) Nr. 575/2013 136. panta 1. punkta otro daļu kartēšanas atbilstība būtu bieži jāpārskata, jo ilgtermiņa saistību neizpildes līmenis varētu mainīties un turpmāk reprezentatīvi atspoguļot citu kredītkvalitātes pakāpi. Šajā nolūkā neseni īstermiņa saistību neizpildes līmeņi, kas novēroti vienas reitinga kategorijas ietvaros, būtu regulāri jākonfrontē ar to attiecīgajiem īstermiņa etaloniem (turpmāk “uzraudzīšanas līmenis” un “izraisītājlīmenis”). Īstermiņa etalonu neievērošana divus gadus pēc kārtas varētu signalizēt par novērtēšanas standartu vājināšanos, ko varētu saprast tā, ka jaunais pamatā esošais ilgtermiņa saistību neizpildes līmenis reprezentatīvi atspoguļo mazāk labvēlīgu kredītkvalitātes pakāpi. Šis signāls būtu nozīmīgāks, ja tiktu pārkāpts izraisītājlīmenis, nevis uzraudzīšanas līmenis. Konkrētāk, viens vienīgs postenis, kuram iestājusies saistību neizpilde, kas saistīts ar augstākajām reitinga kategorijām, varētu izraisīt to, ka tiek apsvērta tāda kartējuma pārskatīšana, kas piešķirts vienai vienīgai ĀKNI, kura piešķīrusi reitingu šim postenim.

               (23)

               Nepieciešamības gadījumā būtu jāiesniedz pārstrādāts īstenošanas tehnisko standartu projekts, lai kartēšana aptvertu arī jaunizveidotas ĀKNI.

               (24)

               Tā kā ir nepieciešams pastāvīgi ievērot Regulu (ES) Nr. 575/2013, ir nepieciešams pastāvīgi uzraudzīt kartējumu darbības rezultātus.

               (25)

               Šī regula ir balstīta uz īstenošanas tehnisko standartu projektu, ko Komisijai kopīgi iesniegušas EBI, EVTI un Eiropas Apdrošināšanas un aroda pensiju iestāde (EAAPI) (turpmāk “Eiropas Uzraudzības iestādes (EUI)”).

               (26)

               Komisija 2016. gada 29. martā informēja EUI Apvienoto komiteju par savu nodomu atbalstīt īstenošanas tehnisko standartu projektu ar grozījumiem, kas nodrošinātu līdzsvaru starp stabilu prudenciālās uzraudzības pieeju un nepieciešamību izvairīties no papildu koncentrācijas jau ļoti koncentrētajā kredītreitingu tirgū, kurā dominējošais stāvoklis ir trim lielām ĀKNI, kuru tirgus daļu kopsumma veido apmēram 90 %. Komisija savā paziņojumā īpaši uzsvēra nepieciešamību izvairīties no tā, ka pēc trim gadiem konservatīvāka kartēšana automātiski tiktu piemērota visām ĀKNI, kas nebūs izstrādājušas pietiekamus reitingus neatkarīgi no to reitingu kvalitātes, jo šī pieeja ir saistīta ar risku radīt regulatīvus šķēršļus ienākšanai tirgū un negatīvi ietekmētu mazāku/jaunāku ĀKNI konkurētspēju vienkārši tādēļ, ka tās neizstrādā tik daudzus reitingus cik lielās, tradicionālās sabiedrības. EUI Apvienotā komiteja savā 2016. gada 12. maija formālajā atzinumā apliecināja savu sākotnējo nostāju un neiesniedza īstenošanas tehnisko standartu jaunu versiju, kas būtu grozīta atbilstīgi Komisijas ierosinātajiem grozījumiem.

               (27)

               Lai nodrošinātu līdzsvaru starp stabilu prudenciālās uzraudzības pieeju un konkurenci kredītreitingu tirgū, īstenošanas tehnisko standartu projekts būtu jāgroza attiecībā uz normām, kas varētu nevajadzīgi izraisīt apstākļus, kas ir būtiski nelabvēlīgi mazākām/jaunākām ĀKNI (tādēļ, ka tās tikai nesen ir ienākušas tirgū), it īpaši normām par konservatīvākas pieejas izmantošanu gadījumā, kad dati ir ierobežoti, jaunas kartēšanas automātisku stāšanos spēkā 2019. gadā, normām par kartēšanas pārskatīšanu un kartēšanas tabulām, kas piemērojamas no 2019. gada.

               (28)

               EBI, EVTI un EAAPI veica atklātu sabiedrisko apspriešanu par īstenošanas tehnisko standartu projektu, uz kuru balstīta šī regula, izvērtēja potenciālās saistītās izmaksas un ieguvumus un lūdza atzinumu no Banku nozares ieinteresēto personu grupas, kas izveidota saskaņā ar Eiropas Parlamenta un Padomes Regulas (ES) Nr. 1093/2010 (4) 37. pantu, atzinumu no Vērtspapīru un tirgus nozares ieinteresēto personu grupas, kas izveidota saskaņā ar Eiropas Parlamenta un Padomes Regulas (ES) Nr. 1095/2010 (5) 37. pantu, atzinumu no Apdrošināšanas un pārapdrošināšanas nozares ieinteresēto personu grupas, kas izveidota saskaņā ar Eiropas Parlamenta un Padomes Regulas (ES) Nr. 1094/2010 (6) 37. pantu,

         IR PIEŅĒMUSI ŠO REGULU.
   I SADAĻA

      KVANTITATĪVIE FAKTORI, KVALITATĪVIE FAKTORI UN ETALONS

      1. NODAĻA

         Kvantitatīvie faktori

   1. pants
   Reitinga kategorijas kartēšanas kvantitatīvie faktori
   Regulas (ES) Nr. 575/2013 136. panta 2. punkta a) apakšpunktā minētie kvantitatīvie faktori ir īstermiņa un ilgtermiņa saistību neizpildes līmeņi, kas saistīti ar posteņiem, kuriem piešķirta tā pati reitinga kategorija, kas minēta 2.–6. pantā.
   2. pants
   Kvantitatīvo faktoru aprēķināšanā izmantotie posteņi
   1. pantā minēto saistību neizpildes līmeņu aprēķināšanu attiecībā uz katru reitinga kategoriju veic, balstoties vienīgi uz posteņiem, kuriem to pašu reitinga kategoriju piešķīrusi ārējā kredītnovērtēšanas institūcija (ĀKNI), kurai veikta kartēšana, ja šie posteņi atbilst visām šādām prasībām:

               a)

               tie ir uzskatāmi par Deleģētās regulas (ES) 2015/2 3. panta a) punktā minēto “uzņēmuma reitingu”, un tos piešķir attiecīgajam emitentam;

               b)

               tiem ir piešķirts jebkurš no šādiem reitingiem:

                           i)

                           pasūtīts kredītreitings;

                           ii)

                           nepasūtīts kredītreitings, kas atbilst Regulas (ES) Nr. 575/2013 138. panta prasībām.

      1. iedaļa

         Reitinga kategorijas kvantitatīvo faktoru aprēķināšana, ja ir pieejams pietiekams kredītreitingu skaits

   3. pants
   Pietiekama kredītreitingu skaita pieejamības konstatēšana
   1.   Īstermiņa saistību neizpildes līmeņa aprēķināšanas nolūkā, to posteņu skaits, kuriem to pašu reitinga kategoriju piešķīrusi ĀKNI, kurai ir veikta kartēšana, ir uzskatāms par pietiekamu, ja šie posteņi atbilst visām šādām prasībām:

               a)

               tie ir pietiekami attiecībā uz subjektīvi uztverto reitinga kategorijas riska profilu, kā rādītāju ņemot vērā to posteņu skaitu, kas ir 14. panta a) punktā minētā reitinga kategorijas ilgtermiņa saistību neizpildes līmeņa etalona apgrieztā vērtība;

               b)

               tie ir reprezentatīvi visnesenākajai posteņu kopai, kurai piešķirta tā pati reitinga kategorija.

         2.   Ilgtermiņa saistību neizpildes līmeņa aprēķināšanas nolūkā to posteņu skaits, kuriem to pašu reitinga kategoriju piešķīrusi ĀKNI, kurai ir veikta kartēšana, ir uzskatāms par pietiekamu, ja ir pieejami vismaz 10 nesenākie 1. punktā minētie īstermiņa saistību neizpildes līmeņi.
   4. pants
   Reitinga kategorijas īstermiņa saistību neizpildes līmeņi, ja ir pieejams pietiekams kredītreitingu skaits
   1.   Ja saskaņā ar 3. panta 1. punktu ir pieejams pietiekams skaits kredītreitingu, tad 1. pantā minētos īstermiņa saistību neizpildes līmeņus aprēķina 2.–5. punktā izklāstītajā veidā.
   2.   Reitinga kategorijas īstermiņa saistību neizpildes līmeņus aprēķina trīs gadu laikposmam kā attiecību, kur:

               a)

               saucējā ir to posteņu skaits, kuriem piešķirta tā pati reitinga kategorija, kas pastāv minētā laikposma sākumā;

               b)

               skaitītājā ir to posteņu skaits, kuri minēti a) apakšpunktā un kuriem saistību neizpilde iestājusies pirms minētā laikposma beigām.

         3.   Posteņus, kas atsaukti pirms minētā laikposma beigām un kuriem nav iestājusies saistību neizpilde, īstermiņa saistību neizpildes līmeņu saucējā, kas minēts 2. punkta a) apakšpunktā, iekļauj tikai 50 % apmērā. Ikviens postenis, par kuru ir pierādījumi, ka tas ir atsaukts pirms saistību neizpildes iestāšanās, ir uzskatāms par posteni, kam iestājusies saistību neizpilde.
   4.   Posteņi ir uzskatāmi par tādiem, kuriem iestājusies saistību neizpilde, un tie iekļaujami skaitītājā, kas minēts 2. punkta b) apakšpunktā, ja ir iestājies jebkurš no šādiem gadījumu veidiem:

               a)

               maksātnespējas pieteikums vai administratora iecelšana, kas varētu izraisīt turpmāk veicamu, līgumiski paredzētu parādsaistību dzēšanas maksājumu neveikšanu vai kavēšanu;

               b)

               neveikts vai kavēts līgumiski paredzēto procentu vai pamatsummas atmaksas maksājums, ja vien maksājums netiek veikts līgumiski pieļautā kavēšanas laikposmā;

               c)

               finansiālu grūtību izraisīta vērtspapīru apmaiņa, ja no to piedāvājuma izriet, ka ieguldītājs saņems vērtību, kas mazāka par sākotnējos vērtspapīros apsolīto;

               d)

               personas, kurai piešķir reitingu, finansiālā stāvokļa dēļ tā ir pakļauta nozīmīgai regulatora uzraudzībai.

         5.   īstermiņa saistību neizpildes līmeņus aprēķina attiecībā uz katru pieejamo tādu posteņu kopu, kuriem piešķirta viena un tā pati reitinga kategorija, par pusgada posmiem, kas sākas katra attiecīgā gada 1. janvārī un 1. jūlijā.
   5. pants
   Reitinga kategorijas ilgtermiņa saistību neizpildes līmenis, ja ir pieejams pietiekams kredītreitingu skaits
   1.   Ja ir pieejams pietiekams kredītreitingu skaits, kas minēts 3. pantā, tad 1. pantā minēto ilgtermiņa saistību neizpildes līmeni aprēķina saskaņā ar 2.–4. punktu.
   2.   Ilgtermiņa saistību neizpildes līmeni aprēķina kā svērto vidējo vērtību no vismaz 20 jaunākajiem īstermiņa saistību neizpildes līmeņiem, kas aprēķināti saskaņā ar 4. panta 1. punktu. Ja pieejamie īstermiņa saistību neizpildes līmeņi aptver ilgāku laikposmu un tie ir nozīmīgi, tad izmanto īstermiņa saistību neizpildes līmeņus attiecībā uz šo ilgāko laikposmu. Ja ir pieejami mazāk nekā 20oīstermiņa saistību neizpildes līmeņi, kas aprēķināti saskaņā ar 4. panta 1. punktu, aplēš, ka pārējie īstermiņa saistību neizpildes līmeņi aptver 20 īstermiņa saistību neizpildes līmeņus.
   3.   Aprēķinot svērto vidējo vērtību, kas minēta 2. punktā, īstermiņa saistību neizpildes līmeņos, kurus aprēķina saskaņā ar 4. pantu, iekļauj visnesenāko ekonomikas lejupslīdes posmu. Šis ekonomikas lejupslīdes posms aptver vismaz vienu semestri, kad posteņu, kuriem piešķirts reitings, galvenajās ģeogrāfiskajās atsauces teritorijās iekšzemes kopproduktam ir negatīvi izaugsmes rādītāji.
   4.   Aprēķinot svērto vidējo vērtību, kas minēta 2. punktā, rīkojas šādi:

               a)

               saskaņā ar 4. panta 1. punktu aprēķināto īstermiņa saistību neizpildes līmeņu aplēšu svērumus balsta uz 4. panta 1. punkta a) apakšpunktā minēto posteņu skaitu;

               b)

               īstermiņa saistību neizpildes līmeņu aplēšu svērumus balsta uz aplēsēm par to posteņu skaitu, kuriem piešķirta tā pati reitinga kategorija, kas pastāvējusi minētā laikposma sākumā.

         Svērumi nodrošina to, ka tiek pienācīgi atspoguļoti ekonomikas lejupslīdes gadi un gadi, kad ekonomikas lejupslīde nav notikusi, tās pilnā ekonomikas ciklā.

      2. iedaļa

         Reitinga kategorijas kvantitatīvo faktoru aprēķināšana, ja nav pieejams pietiekams kredītreitingu skaits

   6. pants
   Izmantotie posteņi un reitinga kategorijas ilgtermiņa saistību neizpildes līmenis, ja nav pieejams pietiekams kredītreitingu skaits
   Ja pietiekams kredītreitingu skaits, kas minēts 3. pantā, nav pieejams, ilgtermiņa saistību neizpildes līmeņa aprēķināšanu, kas minēta 1. pantā, veic, ievērojot abus šādus nosacījumus:

               a)

               to balsta uz ĀKNI sniegtu aplēsi par ilgtermiņa saistību neizpildes līmeni, kas saistīts ar visiem posteņiem, kuriem saskaņā ar Regulas (ES) Nr. 575/2013 136. panta 2. punkta a) apakšpunktu piešķirta viena un tā pati reitinga kategorija;

               b)

               a) apakšpunktā minēto aplēsi papildina ar to posteņu skaitu, kuriem ir iestājusies vai nav iestājusies saistību neizpilde, kuriem ĀKNI, kurai tiek veikta kartēšana, ir piešķīrusi reitinga kategoriju.

      2. NODAĻA

         Kvalitatīvie faktori

   7. pants
   Reitinga kategorijas kartēšanas kvalitatīvie faktori
   Kvalitatīvie faktori, kas minēti Regulas (ES) Nr. 575/2013 136. panta 2. punkta b) apakšpunktā, ir:

               a)

               ĀKNI apsvērtā saistību neizpildes definīcija, kas minēta 8. pantā;

               b)

               ĀKNI apsvērtais reitinga kategorijas laikposms, kas minēts 9. pantā;

               c)

               reitinga kategorijas nozīme un tās relatīvā pozīcija 10. pantā minētās ĀKNI izveidotās reitingu skalas ietvaros;

               d)

               to posteņu kredītspēja, kuriem piešķirta tā pati reitinga kategorija, kas minēta 11. pantā;

               e)

               ĀKNI sniegtā aplēse par ilgtermiņa saistību neizpildes līmeni saistībā ar visiem posteņiem, kuriem saskaņā ar Regulas (ES) Nr. 575/2013 136. panta 2. punkta a) apakšpunktu piešķirta viena un tā pati reitinga kategorija, kā izklāstīts 12. pantā;

               f)

               ja zināma, ĀKNI izveidotā attiecība (turpmāk “iekšējā kartēšana”) starp kartējamo reitinga kategoriju, no vienas puses, un citām reitinga kategorijām, kuras izstrādājusi tā pati ĀKNI, no vienas puses, ja attiecībā uz pēdējām minētajām kategorijām saskaņā ar šo regulu jau ir noteikts 13. pantā minētais kartējums;

               g)

               jebkura cita nozīmīga informācija, kas var aprakstīt riska pakāpi, ko izsaka ar reitinga kategoriju.

         8. pants
   ĀKNI izmantotā saistību neizpildes definīcija
   To gadījumu veidus, kurus ĀKNI apsver, lai konstatētu, vai postenim ir iestājusies saistību neizpilde, salīdzina ar veidiem, kas konkretizēti 4. panta 4. punktā, izmantojot visu pieejamo informāciju. Ja salīdzinājums liecina, ka ĀKNI nav ņēmusi vērā visus šādus saistību neizpildes gadījumu veidus, 1. pantā minētos kvantitatīvos faktorus atbilstoši koriģē.
   9. pants
   Reitinga kategorijas laikposms
   Laikposms, ko ĀKNI apsver, lai piešķirtu kādu reitinga kategoriju, ir nozīmīgs rādītājs par to, vai šīs reitinga kategorijas riska līmenis ir ilgtspējīgs visā laikposmā, kas minēts 4. panta 2. punktā.
   10. pants
   Reitinga kategorijas nozīme un relatīvā pozīcija
   1.   ĀKNI izveidotās reitinga kategorijas nozīmi nosaka atbilstoši finansiālo saistību uzņemšanās spējas īpašībām, kas atspoguļotas posteņos, kuriem piešķirta šāda pieļauta reitinga kategorija, un, konkrētāk, ar tās jutīguma pakāpi attiecībā pret saimniecisko vidi un to, cik lielā mērā tā ir pietuvinājusies saistību neizpildes situācijai.
   2.   Reitinga kategorijas nozīmi salīdzina ar nozīmi, kas noteikta katrai kredītkvalitātes pakāpei, kā izklāstīts 15. pantā.
   3.   Reitinga kategorijas nozīmi apsver apvienojumā ar tās relatīvo pozīciju ĀKNI izveidotās reitinga skalas ietvaros.
   11. pants
   To posteņu kredītspēja, kuriem piešķirta viena un tā pati reitinga kategorija
   1.   To posteņu kredītspēju, kuriem piešķirta viena un tā pati reitinga kategorija, konstatē, apsverot vismaz to lielumu un to komercdarbības nozaru un ģeogrāfiskās dažādotības pakāpi.
   2.   Vienas un tās pašas reitinga kategorijas posteņiem piešķirtos dažādus kredītspējas rādītājus var atbilstošā mērā izmantot, lai papildinātu 1. pantā minēto kvantitatīvo faktoru sniegto informāciju, ja tie ir ticami un nozīmīgi kartēšanai.
   12. pants
   ĀKNI sniegta aplēse par ilgtermiņa saistību neizpildes līmeni saistībā ar visiem posteņiem, kuriem piešķirta vien un tā pati reitinga kategorija
   Kartēšanas vajadzībām ņem vērā ĀKNI sniegtu aplēsi par ilgtermiņa saistību neizpildes līmeni saistībā ar visiem posteņiem, kuriem piešķirta viena un tā pati reitinga kategorija, ciktāl tā ir pienācīgi pamatota.
   13. pants
   ĀKNI izveidotas reitinga kategorijas iekšēja kartēšana
   Citu reitinga kategoriju atbilstošo kredītkvalitātes pakāpi, ko izstrādājusi tā pati ĀKNI, attiecībā uz kuru pastāv iekšējs kartējums saskaņā ar 7. panta f) punktu, izmanto kā nozīmīgu rādītāju par kartējamās reitinga kategorijas riska līmeni.

      3. NODAĻA

         Etalons un saistītas atsauces

   14. pants
   Etalons
   Regulas (ES) Nr. 575/2013 136. panta 2. punkta c) apakšpunktā minēto etalonu iedalījums ir šāds:

               a)

               ilgtermiņa saistību neizpildes līmeņa etalons attiecībā uz katru kredītkvalitātes pakāpi, kā izklāstīts I pielikuma 1. tabulā;

               b)

               īstermiņa saistību neizpildes līmeņa etalons attiecībā uz katru kredītkvalitātes pakāpi, kā izklāstīts I pielikuma 2. tabulā.

         15. pants
   Attiecīgās kredītkvalitātes pakāpes reitinga kategorijas atsauces nozīme
   To reitinga kategoriju atsauces nozīme, kuras atbilst katrai kredītkvalitātes pakāpei, ir izklāstīta II pielikumā.
   II SADAĻA

      KARTĒŠANAS TABULAS

   16. pants
   Kartēšanas tabulas
   Katras ĀKNI reitinga kategoriju atbilstība Regulas (ES) Nr. 575/2013 trešās daļas II sadaļas 2. nodaļas 2. iedaļā minētajām kredītkvalitātes pakāpēm ir izklāstīta III pielikumā.
   III SADAĻA

      NOBEIGUMA NOTEIKUMS

   17. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 7. oktobrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 27.6.2013., 1. lpp.

      (2)  Eiropas Parlamenta un Padomes 2009. gada 16. septembra Regula (EK) Nr. 1060/2009 par kredītreitingu aģentūrām (OV L 302, 17.11.2009., 1. lpp.).

      (3)  Komisijas 2014. gada 30. septembra Deleģētā regula (ES) 2015/2, ar ko papildina Eiropas Parlamenta un Padomes Regulu (EK) Nr. 1060/2009 attiecībā uz regulatīvajiem tehniskajiem standartiem par tās informācijas izklāstu, kuru kredītreitingu aģentūras dara pieejamu Eiropas Vērtspapīru un tirgu iestādei (OV L 2, 6.1.2015., 24. lpp.).

      (4)  Eiropas Parlamenta un Padomes 2010. gada 24. novembra Regula (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).

      (5)  Eiropas Parlamenta un Padomes 2010. gada 24. novembra Regula (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).

      (6)  Eiropas Parlamenta un Padomes 2010. gada 24. novembra Regula (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), groza Lēmumu Nr. 716/2009/EK un atceļ Komisijas Lēmumu 2009/79/EK (OV L 331, 15.12.2010., 48. lpp.).

      I PIELIKUMS

         Etaloni (14. panta vajadzībām)

         1. tabula

         Ilgtermiņa etalons

         (laika diapazons – 3 gadi)

                  Kredītkvalitātes pakāpe

                  Ilgtermiņa etalons

                  Vidusvērtība

                  Apakšējā robežvērtība

                  Augšējā robežvērtība

                  1

                  0,10 %

                  0,00 %

                  0,16 %

                  2

                  0,25 %

                  0,17 %

                  0,54 %

                  3

                  1,00 %

                  0,55 %

                  2,39 %

                  4

                  7,50 %

                  2,40 %

                  10,99 %

                  5

                  20,00 %

                  11,00 %

                  26,49 %

                  6

                  34,00 %

                  26,50 %

                  100,00 %

         2. tabula

         Īstermiņa etaloni

         (laika diapazons – 3 gadi)

                  Kredītkvalitātes pakāpe

                  Īstermiņa etaloni

                  Uzraudzīšanas līmenis

                  Ierosinātājlīmenis

                  1

                  0,80 %

                  1,20 %

                  2

                  1,00 %

                  1,30 %

                  3

                  2,40 %

                  3,00 %

                  4

                  11,00 %

                  12,40 %

                  5

                  28,60 %

                  35,00 %

                  6

                  neattiecas

                  neattiecas

      II PIELIKUMS

         Attiecīgajai kredītkvalitātes pakāpei atbilstošās reitinga kategorijas norāžu nozīme (15. panta vajadzībām)

                  Kredītkvalitātes pakāpe

                  Reitinga kategorijas nozīme

                  1

                  Vērtējamajai juridiskajai personai piemīt neparasti/ļoti izcila spēja izpildīt savas finansiālās saistības, un tā ir pakļauta minimālam/ļoti zemam kredītriskam.

                  2

                  Vērtējamajai juridiskajai personai piemīt izcila spēja izpildīt savas finansiālās saistības, un tā ir pakļauta zemam kredītriskam, tomēr nelabvēlīgas ekonomikas apstākļu izmaiņas to var ietekmēt nedaudz lielākā mērā nekā vērtējamās juridiskās personas no 1. kredītkvalitātes pakāpes.

                  3

                  Vērtējamajai juridiskajai personai piemīt pietiekama spēja izpildīt savas finansiālās saistības, un tā ir pakļauta mērenam kredītriskam.
                  Tomēr nelabvēlīgi ekonomikas apstākļi vai apstākļu izmaiņas visticamāk vājinās vērtējamās juridiskās personas spēju izpildīt savas finansiālās saistības.

                  4

                  Vērtējamajai juridiskajai personai piemīt spēja izpildīt savas finansiālās saistības, tomēr tā ir pakļauta būtiskam kredītriskam.
                  Tā saskaras ar ievērojamu, pastāvīgu nenoteiktību un nelabvēlīgiem komercdarbības, finanšu vai ekonomikas apstākļiem, kuru ietekmē vērtējamajai juridiskajai personai varētu nebūt pietiekamas spējas izpildīt savas finansiālās saistības.

                  5

                  Vērtējamajai juridiskajai personai piemīt spēja izpildīt savas finansiālās saistības, tomēr tā ir pakļauta augstam kredītriskam.
                  Nelabvēlīgi komercdarbības, finanšu vai ekonomikas apstākļi visticamāk mazinās vērtējamās juridiskās personas spēju vai vēlmi izpildīt savas finansiālās saistības.

                  6

                  Vērtējamā juridiskā persona pašlaik ir neaizsargāta vai ļoti neaizsargāta, un tā ir pakļauta ļoti augstam kredītriskam, piemēram, atrodas saistību neizpildes situācijā vai ļoti tuvu tai.
                  Lai varētu izpildīt savas finansiālās saistības, tā ir atkarīga no labvēlīgiem komercdarbības, finanšu un ekonomikas apstākļiem.

      III PIELIKUMS

         Kartēšanas tabulas (16. panta vajadzībām)

                     Kredītkvalitātes pakāpe

                     1

                     2

                     3

                     4

                     5

                     6

                     AM Best Europe-Rating Services Ltd.

                  Emitenta ilgtermiņa kredītreitingu skala

                  aaa, aa+, aa, aa-

                  a+, a, a-

                  bbb+, bbb, bbb-

                  bb+, bb, bb-

                  b+, b, b-

                  ccc+, ccc, ccc-, cc, c, rs

                  Parādsaistību ilgtermiņa reitingu skala

                  aaa, aa+, aa, aa-

                  a+, a, a-

                  bbb+, bbb, bbb-

                  bb+, bb, bb-

                  b+, b, b-

                  ccc+, ccc, ccc-, cc, c, d

                  Finansiālās stiprības reitingu skala

                  A++, A+

                  A, A-

                  B++, B+

                  B, B-

                  C++, C+

                  C, C-, D, E, F, S

                  Īstermiņa reitingu skala

                  AMB-1+

                  AMB-1-

                  AMB-2, AMB-3

                  AMB- 4

                     ARC Ratings S.A.

                  Emitentu vidēja termiņa un ilgtermiņa reitinga skala

                  AAA, AA

                  A

                  BBB

                  BB

                  B

                  CCC, CC, C, D

                  Emisijas vidēja termiņa un ilgtermiņa reitinga skala

                  AAA, AA

                  A

                  BBB

                  BB

                  B

                  CCC, CC, C, D

                  Emitentu īstermiņa reitinga skala

                  A-1+

                  A-1

                  A-2, A-3

                  B, C, D

                  Emisijas īstermiņa reitinga skala

                  A-1+

                  A-1

                  A-2, A-3

                  B, C, D

                     ASSEKURATA Assekuranz Rating-Agentur GmbH

                  Ilgtermiņa kredītreitinga skala

                  AAA, AA

                  A

                  BBB

                  BB

                  B

                  CCC, CC/C, D

                  Uzņēmumu īstermiņa reitinga skala

                  A++

                  A

                  B, C, D

                     Axesor SA

                  Reitinga vispārējā skala

                  AAA, AA

                  A

                  BBB

                  BB

                  B

                  CCC, CC, C, D, E

                     BCRA – Credit Rating Agency AD

                  Banku ilgtermiņa reitingu skala

                  AAA, AA

                  A

                  BBB

                  BB

                  B

                  C, D

                  Apdrošināšanas ilgtermiņa reitingu skala

                  iAAA, iAA

                  iA

                  iBBB

                  iBB

                  iB

                  iC, iD

                  Uzņēmumu ilgtermiņa reitingu skala

                  AAA, AA

                  A

                  BBB

                  BB

                  B

                  CCC, CC, C, D

                  Pašvaldību ilgtermiņa reitingu skala

                  AAA, AA

                  A

                  BBB

                  BB

                  B

                  CCC, CC, C, D

                  Emisijas ilgtermiņa reitingu skala

                  AAA, AA

                  A

                  BBB

                  BB

                  B

                  CCC, CC, C, D

                  Banku īstermiņa reitingu skala

                  A-1+

                  A-1

                  A-2, A-3

                  B, C, D

                  Uzņēmumu īstermiņa reitingu skala

                  A-1+

                  A-1

                  A-2, A-3

                  B, C, D

                  Pašvaldību īstermiņa reitingu skala

                  A-1+

                  A-1

                  A-2, A-3

                  B, C, D

                  Emisijas īstermiņa reitinga skala

                  A-1+

                  A-1

                  A-2, A-3

                  B, C, D

                     Banque de France

                  Emitenta ilgtermiņa kredītreitingu vispārējā skala

                  3++

                  3+, 3

                  4+

                  4, 5+

                  5, 6

                  7, 8, 9, P

                     Capital Intelligence Ltd

                  Emitenta ilgtermiņa reitinga starptautiskā skala

                  AAA, AA

                  A

                  BBB

                  BB

                  B

                  C, RS, SD, D

                  Emisijas ilgtermiņa reitinga starptautiskā skala

                  AAA, AA

                  A

                  BBB

                  BB

                  B

                  CCC, CC, C, D

                  Emitenta īstermiņa reitinga starptautiskā skala

                  A-1+

                  A-1

                  A-2, A-3

                  B, C, D

                  Emisijas īstermiņa reitinga starptautiskā skala

                  A-1+

                  A-1

                  A-2, A-3

                  B, C, D

                     Cerved Rating Agency S.p.A.

                  Uzņēmumu ilgtermiņa reitinga skala

                  A1.1, A1.2, A1.3

                  A2.1, A2.2, A3.1

                  B1.1, B1.2

                  B2.1, B2.2

                  C1.1

                  C1.2, C2.1

                     Creditreform Ratings AG

                  Ilgtermiņa reitinga skala

                  AAA, AA

                  A

                  BBB

                  BB

                  B

                  C, D

                     CRIF S.p.A.

                  Ilgtermiņa reitinga vispārējā skala

                  AAA, AA

                  A

                  BBB

                  BB

                  B

                  CCC, D1, D2

                     Dagong Europe Credit Rating

                  Ilgtermiņa kredītreitinga skala

                  AAA, AA

                  A

                  BBB

                  BB

                  B

                  CCC, CC, C, D

                  Īstermiņa kredītreitinga skala

                  A-1

                  A-2, A-3

                  B, C, D

                     DBRS Ratings Limited

                  Saistību ilgtermiņa reitinga skala

                  AAA, AA

                  A

                  BBB

                  BB

                  B

                  CCC, CC, C, D

                  Komerciālo parādzīmju un īstermiņa parādsaistību reitinga skala

                  R-1 H, R-1 M

                  R-1 L

                  R-2, R-3

                  R-4, R-5, D

                  Prasījumu samaksas spējas reitinga skala

                  IC-1

                  IC-2

                  IC-3

                  IC-4

                  IC-5

                  D

                     European Rating Agency, a.s.

                  Ilgtermiņa reitinga skala

                  AAA, AA, A

                  BBB

                  BB

                  B

                  CCC, CC, C, D

                  Īstermiņa reitinga skala

                  S1

                  S2

                  S3, S4, NS

                     EuroRating Sp. z o.o.

                  Ilgtermiņa reitinga vispārējā skala

                  AAA, AA

                  A

                  BBB

                  BB

                  B

                  CCC, CC, C, D

                     Euler Hermes Rating GmbH

                  Ilgtermiņa reitinga vispārējā skala

                  AAA, AA

                  A

                  BBB

                  BB

                  B

                  CCC, CC, C, SD, D

                     FERI EuroRating Services AG

                     FERI EuroRating reitinga skala

                  AAA, AA

                  A

                  BBB, BB

                  B

                  CCC, CC, D

                     Fitch Ratings

                  Emitenta ilgtermiņa kredītreitingu skala

                  AAA, AA

                  A

                  BBB

                  BB

                  B

                  CCC, CC, C, RD, D

                  Uzņēmumu finanšu saistības – ilgtermiņa reitingu skala

                  AAA, AA

                  A

                  BBB

                  BB

                  B

                  CCC, CC, C

                  Apdrošinātāju ilgtermiņa finansiālās stiprības (IFS) reitingu starptautiskā skala

                  AAA, AA

                  A

                  BBB

                  BB

                  B

                  CCC, CC, C

                  Īstermiņa reitinga skala

                  F1+

                  F1

                  F2, F3

                  B, C, RD, D

                  Apdrošinātāju īstermiņa finansiālās stiprības reitingu skala

                  F1+

                  F1

                  F2, F3

                  B, C

                     GBB-Rating Gesellschaft für Bonitätsbeurteilung GmbH

                  Ilgtermiņa reitinga vispārējā skala

                  AAA, AA

                  A, BBB

                  BB

                  B

                  CCC, CC, C, D

                     ICAP Group S.A

                  Ilgtermiņa reitinga vispārējā skala

                  AA, A

                  BB, B

                  C, D

                  E, F

                  G, H

                     Japan Credit Rating Agency Ltd

                  Emitenta ilgtermiņa reitingu skala

                  AAA, AA

                  A

                  BBB

                  BB

                  B

                  CCC, CC, C, LD, D

                  Emisijas ilgtermiņa reitingu skala

                  AAA, AA

                  A

                  BBB

                  BB

                  B

                  CCC, CC, C, D

                  Emitenta īstermiņa reitingu skala

                  J-1+

                  J-1

                  J-2

                  J-3, NJ, LD, D

                  Emisijas īstermiņa kredītreitingu skala

                  J-1+

                  J-1

                  J-2

                  J-3, NJ, D

                     Kroll Bond Rating Agency

                  Ilgtermiņa kredītreitinga skala

                  AAA, AA

                  A

                  BBB

                  BB

                  B

                  CCC, CC, C, D

                  Īstermiņa kredītreitinga skala

                  K1+

                  K1

                  K2, K3

                  B, C, D

                     Moody's Investors Service

                  Ilgtermiņa reitinga vispārējā skala

                  Aaa, Aa

                  A

                  Baa

                  Ba

                  B

                  Caa, Ca, C

                  Obligāciju fondu reitinga skala

                  Aaa-bf, Aa-bf

                  A-bf

                  Baa-bf

                  Ba-bf

                  B-bf

                  Caa-bf, Ca-bf, C-bf

                  Īstermiņa reitinga vispārējā skala

                  P-1

                  P-2

                  P-3

                  NP

                     Standard & Poor's Ratings Services

                  Emitenta ilgtermiņa kredītreitingu skala

                  AAA, AA

                  A

                  BBB

                  BB

                  B

                  CCC, CC, R, SD/D

                  Emisijas ilgtermiņa kredītreitingu skala

                  AAA, AA

                  A

                  BBB

                  BB

                  B

                  CCC, CC, C, D

                  Apdrošinātāja finansiālās stiprības reitingu skala

                  AAA, AA

                  A

                  BBB

                  BB

                  B

                  CCC, CC, SD/D, R

                  Fondu kredītkvalitātes reitingu skala

                  AAAf, AAf

                  Af

                  BBBf

                  BBf

                  Bf

                  CCCf

                  Vidustirgus vērtējuma reitingu skala

                  MM1

                  MM2

                  MM3, MM4

                  MM5, MM6

                  MM7, MM8, MMD

                  Emitenta īstermiņa kredītreitingu skala

                  A-1+

                  A-1

                  A-2, A-3

                  B, C, R, SD/D

                  Emisijas īstermiņa kredītreitingu skala

                  A-1+

                  A-1

                  A-2, A-3

                  B, C, D

                     Scope Ratings AG

                  Ilgtermiņa reitinga vispārējā skala

                  AAA, AA

                  A

                  BBB

                  BB

                  B

                  CCC, CC,C, D

                  Īstermiņa reitinga vispārējā skala

                  S-1+

                  S-1

                  S-2

                  S-3, S-4

                     Spread Research

                  Ilgtermiņa reitinga starptautiskā skala

                  AAA, AA

                  A

                  BBB

                  BB

                  B

                  CCC, CC, C, D

                     The Economist Intelligence Unit Ltd

                  Valstu reitinga diapazona skala

                  AAA, AA

                  A

                  BBB

                  BB

                  B

                  CCC, CC, C, D


title: Komisijas Īstenošanas regula (ES) 2015/1854 (2015. gada 15. oktobris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               16.10.2015

               LV

               Eiropas Savienības Oficiālais Vēstnesis

               L 271/31

         KOMISIJAS ĪSTENOŠANAS REGULA (ES) 2015/1854
   (2015. gada 15. oktobris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 15. oktobrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  84,4

                  MA

                  132,6

                  MK

                  46,1

                  TR

                  56,6

                  ZZ

                  79,9

                  0707 00 05

                  AL

                  36,9

                  TR

                  116,7

                  ZZ

                  76,8

                  0709 93 10

                  TR

                  136,8

                  ZZ

                  136,8

                  0805 50 10

                  AR

                  161,3

                  CL

                  149,0

                  TR

                  110,2

                  UY

                  78,7

                  ZA

                  104,7

                  ZZ

                  120,8

                  0806 10 10

                  BR

                  252,3

                  EG

                  198,3

                  MA

                  56,6

                  MK

                  97,5

                  TR

                  169,2

                  ZZ

                  154,8

                  0808 10 80

                  AR

                  122,1

                  CL

                  86,3

                  MK

                  23,1

                  NZ

                  155,0

                  US

                  86,4

                  ZA

                  144,4

                  ZZ

                  102,9

                  0808 30 90

                  CN

                  65,9

                  TR

                  135,5

                  XS

                  95,1

                  ZA

                  218,5

                  ZZ

                  128,8

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 1217/2014 ( 2014. gada 11. novembris ) par atsevišķu preču klasifikāciju kombinētajā nomenklatūrā

text:
               14.11.2014

               LV

               Eiropas Savienības Oficiālais Vēstnesis

               L 329/17

         KOMISIJAS ĪSTENOŠANAS REGULA (ES) Nr. 1217/2014
   (2014. gada 11. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 11. novembrī

            Komisijas

            un tās priekšsēdētāja vārdā –

            Nodokļu politikas un muitas savienības ĢD ģenerāldirektors

         Heinz ZOUREK

      (1)  OV L 256, 7.9.1987., 1. lpp.

      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                              1.

                              Izstrādājums (t. s. “elektriskais filtrs”), kas sastāv no daudzkārtu keramiskā caurejošā kondensatora, kas paredzēts virpusmontēšanai un kā izmēri ir aptuveni 8 × 3 × 3 mm.
                              Tas ir zemo frekvenču filtrs, ko var izmantot kā elektromagnētisko traucējumu (EMI) filtru, piemēram, jaudas pastiprinātājos, barošanas avotos, temperatūras regulēšanas un motoru vadības iekārtās un vadības ķēdēs.

                        Skatīt 1. attēlu (1).

                  8532 24 00

                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XVI sadaļas 2.a) piezīmi un KN kodu 8532 un 8532 24 00 formulējumu.
                  Šo izstrādājumu izmanto kā komponentu virknē mehānismu. Tā kā izstrādājums sastāv tikai no kondensatora, tas ir klasificējams ar KN kodu 8532 24 00 pie daudzkārtu keramiska dielektriķa blokkondensatoriem.

                              2.

                              Izstrādājums (t. s. “elektriskais filtrs”), kas sastāv no kondensatora un diviem ferīta gredzeniem, kuru izmēri ir apmēram 7 × 2 × 2 mm.
                              Ekvivalentā elektriskā shēma sastāv no diviem induktoriem – katram ferīta gredzenam pa vienam –, kas virknē pieslēgti līdzstrāvai un vadītājam pievienoti virpusmontēšanai paredzēta caurejošā kondensatora kreisajā un labajā pusē.
                              Abi ferīta gredzeni darbojas kā induktori, un to funkcija ir līdz minimumam samazināt rezonansi ar apkārtējām shēmām, lai apslāpētu augstas frekvences elektrisko strāvu.
                              Tas ir elektromagnētisko traucējumu (EMI) filtrs, ko izmanto, piemēram, transportlīdzekļos un rūpniecībā.

                        Skatīt 2. attēlu (1).

                  8548 90 90

                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XVI sadaļas 2.c) piezīmi un KN kodu 8548, 8548 90 un 8548 90 90 formulējumu.
                  Ņemot vērā izstrādājuma objektīvās īpašības, proti, ka tas sastāv ne tikai no kondensatora, bet arī diviem ferīta gredzeniem, tas nav pilnībā atbilstošs pozīcijas 8532 formulējumam (kondensatori).
                  Turklāt gan ferīta gredzeni, gan kondensators ir vienlīdz svarīgi vispārējai elektriskā filtra darbībai, tādēļ izstrādājums neietilpst pozīcijas 8532 darbības jomā. Tādēļ klasifikācija šajā pozīcijā saskaņā ar KN 1. vispārīgo interpretācijas noteikumu un XVI sadaļas 2.a) piezīmi nav iespējama.
                  Šo izstrādājumu izmanto kā komponentu virknē mehānismu. Tas nav piemērots izmantošanai tikai vai galvenokārt konkrētā mehānismā vai mehānismu kategorijā, tādēļ tas ir klasificējams ar KN kodu 8548 90 90 pie mašīnu un iekārtu elektriskajām daļām, kas citur 85. nodaļā nav minētas vai iekļautas.

                     1. attēls

                     2. attēls

                  (Shēma)

                  (Ekvivalentā shēma)

         (1)  Attēli pievienoti tikai informācijai.


title: Komisijas Īstenošanas regula (ES) Nr. 1114/2014 ( 2014. gada 21. oktobris ), ar kuru groza Regulu (EK) Nr. 2075/2005, ar ko nosaka īpašus noteikumus oficiālām Trichinella pārbaudēm gaļā  Dokuments attiecas uz EEZ

text:
               22.10.2014

               LV

               Eiropas Savienības Oficiālais Vēstnesis

               L 302/46

         KOMISIJAS ĪSTENOŠANAS REGULA (ES) Nr. 1114/2014
   (2014. gada 21. oktobris),
   ar kuru groza Regulu (EK) Nr. 2075/2005, ar ko nosaka īpašus noteikumus oficiālām Trichinella pārbaudēm gaļā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (1), un jo īpaši tās 18. panta 8. līdz 11. punktu,
   tā kā:

               (1)

               Komisijas Regulā (EK) Nr. 2075/2005 (2) ir paredzēti noteikumi par paraugu ņemšanu no tādu sugu dzīvnieku liemeņiem, kas ir uzņēmīgas pret trihinellu infekciju, par novietņu un nodalījumu statusa noteikšanu, kā arī nosacījumi gaļas importam Savienībā. Tajā paredzētas arī standartmetodes un tām līdzvērtīgas metodes, ar ko nosaka trihinellu klātbūtni liemeņu paraugos.

               (2)

               Ar Regulu (EK) Nr. 2075/2005, ievērojot konkrētus nosacījumus, mājas cūku liemeņus ir atļauts izcirst arī līdz trihinellu pārbaudes rezultātu saņemšanai. Lai atvieglotu izciršanas vietu darbību, šāds atļāvums ar tādiem pašiem nosacījumiem būtu arī jāapsver attiecībā uz zirgiem.

               (3)

               Ar Komisijas Regulu (ES) Nr. 216/2014 (3) grozīja dažas atkāpes Regulā (EK) Nr. 2075/2005 attiecībā uz paraugu ņemšanu no mājas cūkām trihinellu noteikšanai. Ar Regulu (ES) Nr. 216/2014 grozīja arī prasības, kas jāievēro pārtikas apritē iesaistītajiem tirgus dalībniekiem, lai novietnes, kas piemēro kontrolētus turēšanas apstākļus, tiktu oficiāli atzītas. Viens no nosacījumiem ir tāds, ka tirgus dalībnieks var novietnē ievest jaunus dzīvniekus tikai tad, ja tie nāk no novietnēm, kas arī ir oficiāli atzītas par kontrolētu turēšanas apstākļu piemērotājām. Būtu jāprecizē, kādi nosacījumi jāpiemēro, ja mājas cūkas, kas nav tieši paredzētas nokaušanai, pārvieto no vienas novietnes uz citu caur savākšanas centriem. Turklāt attiecīgie Savienības iekšējai tirdzniecībai un importam paredzētie sertifikāti būtu jāpielāgo minētajām grozītajām prasībām.

               (4)

               Lai dalībvalstis kaušanas laikā varētu piemērot attiecīgo trihinellu pārbaudes režīmu un lai netiktu apdraudēts vaislai vai ražošanai paredzētu cūku galamērķa novietnes statuss, valsts pilnvarotam veterinārārstam informācija par oficiālu atzinumu izcelsmes novietnei, kas piemēro kontrolētus turēšanas apstākļus, būtu jāiekļauj dzīvnieku veselības sertifikātos, kas paredzēti Padomes Direktīvā 64/432/EEK (4) attiecībā uz Savienības iekšējo tirdzniecību ar cūkām un Komisijas Regulā (ES) Nr. 206/2010 (5) attiecībā uz mājas cūku importu Savienībā no trešām valstīm.

               (5)

               Lai nodrošinātu Regulas (EK) Nr. 2075/2005 pareizu piemērošanu, trešās valstis, kas eksportē mājas cūkas vai to gaļu, būtu jānorāda attiecīgajos tiesību aktos par importa nosacījumiem, ja tās izmanto attiecīgās atkāpes attiecībā uz trihinellu paraugu ņemšanu no mājas cūkām un ja novietnes vai nodalījumi ir oficiāli atzīti par kontrolētu turēšanas apstākļu piemērotājiem.

               (6)

               Sabiedrības veselības apliecinājums par trihinellu pārbaudi būtu jāiekļauj veterinārajos sertifikātos, kas pievienoti svaigai gaļai saskaņā ar Regulu (ES) Nr. 206/2010, gaļas izstrādājumiem saskaņā ar Komisijas Lēmumu 2000/572/EK (6) un gaļas produktiem saskaņā ar Komisijas Lēmumu 2007/777/EK (7).

               (7)

               ES references laboratorija, kas nodarbojas ar parazītu analīzēm, ir ieteikusi precizēt Regulas (EK) Nr. 2075/2005 tekstu attiecībā uz trihinellu pārbaudē izmantojamu dažu līdzvērtīgu metožu procedūru. Turklāt ES references laboratorija validēja jaunu metodi (PrioCHECK® Trichinella AAD KIT) trihinellu noteikšanai mājas cūku gaļā. Tādēļ šī metode būtu jāatļauj šīs sugas pārbaudēm.

               (8)

               Tādēļ būtu attiecīgi jāgroza Regula (EK) Nr. 2075/2005.

               (9)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 2075/2005 groza šādi:

               1)

               regulas 2. pantu aizstāj ar šādu:
               “2. pants
               Paraugu ņemšana no liemeņiem
               1.   Pēckaušanas veterinārajā pārbaudē kautuvēs no mājas cūku liemeņiem ņem paraugus, ievērojot šādus noteikumus:

                           a)

                           no visām novietnēm, kas oficiāli atzītas par kontrolētu turēšanas apstākļu piemērotājām, uz trihinellām pārbauda visus vaislas sivēnmāšu un kuiļu liemeņus vai vismaz 10 % to dzīvnieku liemeņu, ko šī novietne katru gadu sūta kaušanai;

                           b)

                           uz trihinellām sistemātiski pārbauda visus liemeņus no novietnēm, kas nav oficiāli atzītas par kontrolētu turēšanas apstākļu piemērotājām.

                     Paraugu ņem no katra liemeņa un pārbauda uz trihinellām kompetentās iestādes ieceltā laboratorijā ar vienu no šādām noteikšanas metodēm:

                           a)

                           I pielikuma I nodaļā minētā noteikšanas standartmetode vai

                           b)

                           I pielikuma II nodaļā minētā līdzvērtīgā noteikšanas metode.

                     2.   Kautuvēs vai medījumu apstrādes uzņēmumos pēckaušanas pārbaudēs sistemātiski ņem paraugus no zirgu, mežacūku un citu pret trihinellu invāzijām uzņēmīgu sugu mājdzīvnieku un savvaļas dzīvnieku liemeņiem.
               Paraugu ņem no katra liemeņa un pārbauda saskaņā ar I un III pielikumu kompetentās iestādes ieceltā laboratorijā.
               3.   Kamēr nav saņemti trihinellu pārbaudes rezultāti un ja pārtikas apritē iesaistītais tirgus dalībnieks garantē pilnīgu izsekojamību, mājas cūku un zirgu liemeņus kautuvē vai gaļas sadalīšanas uzņēmumā, kas atrodas tajās pašās telpās, var sadalīt ne vairāk kā sešās daļās.
               Atkāpjoties no pirmās daļas un kompetentajai iestādei to atļaujot, šādus liemeņus var sadalīt gaļas sadalīšanas uzņēmumā, kas ir saistīts ar kautuvi vai atrodas atsevišķi no tās, ja:

                           a)

                           procedūru uzrauga kompetentā iestāde;

                           b)

                           liemenis vai tā daļas ir paredzētas tikai vienam gaļas sadalīšanas uzņēmumam;

                           c)

                           gaļas sadalīšanas uzņēmums atrodas dalībvalsts teritorijā, un

                           d)

                           pozitīva rezultāta gadījumā visas liemeņa daļas tiek atzītas par nederīgām lietošanai pārtikā.”

                     ;

               2)

               regulas 13. pantu aizstāj ar šādu:
               “13. pants
               Veselības prasības attiecībā uz importēšanu
               1.   No dzīvnieku – trihinellas iespējamu pārnēsātāju – sugām iegūtu gaļu, kas satur šķērssvītrotos muskuļus, Savienībā var importēt tikai tad, ja trešā valstī, kurā dzīvnieki nokauti, pirms eksportēšanas ir veikta trihinellu pārbaude saskaņā ar nosacījumiem, kas ir līdzvērtīgi 2. vai 3. panta nosacījumiem.
               2.   Trešā valsts var piemērot 3. panta 2. un 3. punktā paredzētās atkāpes tikai tad, ja tā ir informējusi Komisiju par šo atkāpju piemērošanu un ja tā šim nolūkam ir iekļauta:

                           i)

                           Regulas (ES) Nr. 206/2010 I pielikuma 1. daļā attiecībā uz dzīvu mājas cūku importu vai

                           ii)

                           Regulas (ES) Nr. 206/2010 II pielikuma 1. daļā attiecībā uz mājas cūku svaigas gaļas importu;

                           iii)

                           Lēmuma 2007/777/EK II pielikuma 2. daļā attiecībā uz tādu gaļas produktu importu, ko ražo vienīgi no mājas cūku gaļas vai to gaļas produktiem.”

                     ;

               3)

               regulas 15. pantu aizstāj ar šādu:
               “15. pants
               Dokumenti
               1.   Direktīvas 64/432/EEK F pielikumā noteiktajam 2. paraugam atbilstošajā tāda veselības sertifikāta paraugā, kas paredzēts Savienības iekšējai tirdzniecībai ar dzīvām mājas cūkām, valsts pilnvarotais veterinārārsts ietver informāciju par oficiālu atzinumu izcelsmes novietnei, kas atzīta par kontrolētu turēšanas apstākļu piemērotāju, kā paredzēts šīs regulas 8. pantā.
               2.   Regulas (ES) Nr. 206/2010 I pielikuma 2. daļā noteiktajiem paraugiem POR-X un POR-Y atbilstošajā tāda veselības sertifikāta paraugā, kas paredzēts mājas cūku importam Savienībā, valsts pilnvarotais veterinārārsts iekļauj informāciju par trešās valsts kompetentās iestādes oficiālu atzinumu izcelsmes novietnei, kas piemēro kontrolētus turēšanas apstākļus, kuri līdzvērtīgi tiem, kas paredzēti šīs regulas IV pielikumā.
               3.   Regulas (ES) Nr. 206/2010 II pielikuma 2. daļā noteiktajiem paraugiem “POR” atbilstošajā veterinārajā sertifikātā, ko pievieno gaļas sūtījumiem, kas paredzēti importam Savienībā no trešām valstīm, valsts pilnvarotais veterinārārsts ietver sabiedrības veselības apliecinājumu par pārbaudi uz trihinellām, kas saskaņā ar šīs regulas 13. pantu veikta trešā valstī, kas ir gaļas izcelsmes valsts.
               4.   Lēmuma 2000/572/EK II pielikumā noteiktajam paraugam atbilstošajā dzīvnieku un sabiedrības veselības sertifikātā, ko pievieno gaļas sūtījumiem, kas paredzēti importam Savienībā no trešām valstīm, valsts pilnvarotais veterinārārsts ietver sabiedrības veselības apliecinājumu par pārbaudi uz trihinellām, kas saskaņā ar šīs regulas 13. pantu veikta trešā valstī, kas ir gaļas izcelsmes valsts.
               5.   Lēmuma 2007/777/EK III pielikumā noteiktajam paraugam atbilstošajā dzīvnieku un sabiedrības veselības sertifikātā, ko pievieno konkrētu gaļas produktu un apstrādātu kuņģu, pūšļu un zarnu sūtījumiem, kas paredzēti importam Savienībā no trešām valstīm, valsts pilnvarotais veterinārārsts ietver sabiedrības veselības apliecinājumu par pārbaudi uz trihinellām, kas saskaņā ar šīs regulas 13. pantu veikta trešā valstī, kas ir gaļas izcelsmes valsts.”;

               4)

               I pielikuma I nodaļas 3. punkta IV apakšpunktu aizstāj ar šādu:

                           “IV.

                           Tīrīšanas un dekontaminācijas procedūra pēc pozitīva vai neskaidra rezultāta
                           Ja, pārbaudot paraugu izlasi vai atsevišķu paraugu, tiek iegūts pozitīvs vai neskaidrs rezultāts, visi materiāli, kas saskaras ar gaļu (homogenizatora konuss un asmens, vārglāze, maisīšanas stienītis, temperatūras sensors, konusveida filtrēšanas piltuve, siets un knaibles), ir rūpīgi jādekontaminē, tos mazgājot siltā ūdenī (65–90 °C). Ja mazgāšanā izmanto mazgāšanas līdzekli, katru priekšmetu ieteicams rūpīgi noskalot, lai atbrīvotos no mazgāšanas līdzekļa paliekām.”

                     ;

               5)

               I pielikuma II nodaļas D daļas 3. punkta IV apakšpunktu aizstāj ar šādu:

                           “IV.

                           Tīrīšanas un dekontaminācijas procedūra pēc pozitīva vai neskaidra rezultāta
                           Ja, pārbaudot paraugu izlasi vai atsevišķu paraugu, lateksa aglutinācijas reakcijā tiek iegūts pozitīvs vai neskaidrs rezultāts, visi materiāli, kas saskaras ar gaļu (homogenizatora konuss un asmens, piesta, vārglāze, maisīšanas stienītis, temperatūras sensors, konusveida filtrēšanas piltuve, siets un knaibles), ir rūpīgi jādekontaminē, tos vairākas sekundes mērcējot siltā ūdenī (65–90 °C). Gaļas atliekas vai neaktivētas kūniņas, kas varētu būt palikušas uz priekšmetu virsmas, var notīrīt ar tīru sūkli un krāna ūdeni. Ja nepieciešams, aprīkojuma attaukošanas vajadzībām var pievienot dažus pilienus mazgājamā līdzekļa. Pēc tam katru priekšmetu ieteicams rūpīgi noskalot, lai pilnīgi atbrīvotos no mazgāšanas līdzekļa paliekām.”

                     ;

               6)

               I pielikuma II nodaļā pievieno šādu E daļu:
               “E.   Mākslīgās sagremošanas tests Trichinella spp kūniņu in vitro noteikšanai gaļas paraugos; PrioCHECK® Trichinella AAD Kit

                  Šo metodi par līdzvērtīgu uzskata tikai attiecībā uz mājas cūku gaļas pārbaudi

               PrioCHECK® Trichinella AAD Kit izmanto saskaņā ar komplekta lietošanas instrukciju, izmantojot šķirpiltuves (Lenz NS 29/32) un 80 ml stikla mēģeni.”;

               7)

               IV pielikuma I nodaļas A daļas g) līdz j) punktus aizstāj ar šādiem:

                           “g)

                           tirgus dalībniekam jānodrošina, ka mājas cūkas tiek identificētas tā, lai katram dzīvniekam varētu noteikt tā izcelsmes novietni;

                           h)

                           tirgus dalībniekam jānodrošina, ka mājas cūkas ieved novietnē tikai tad, ja tās cēlušās un ievestas no novietnēm, kas oficiāli atzītas par kontrolētu turēšanas apstākļu piemērotājām;

                           i)

                           nevienai mājas cūkai nav iespējams nokļūt ārpus telpām, ja vien tirgus dalībnieks ar riska analīzes starpniecību kompetentajai iestādei nevar pierādīt, ka laiks, ko dzīvnieki pavada ārpus telpām, ārpustelpu ierīkojums un apstākļi nerada draudus, ka novietnē ievazāsies trihinellas;

                           j)

                           neviena no cūkām vaislai un ražošanai, kas definētas Direktīvas 64/432/EEK 2. panta 2. punkta c) apakšpunktā, pēc izvešanas no izcelsmes novietnes nav izkrauta savākšanas centrā, kas definēti Direktīvas 64/432/EEK 2. panta 2. punkta o) apakšpunktā, ja vien savākšanas centrs neatbilst šīs daļas a) līdz i) punkta prasībām un visas mājas cūkas, kas savākšanas centrā ir sagrupētas sūtījumu vajadzībām, nav cēlušās un ievestas no novietnēm, kas oficiāli atzītas par kontrolētu turēšanas apstākļu piemērotājām, vai no oficiāli atzītiem nodalījumiem.”

         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 21. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 139, 30.4.2004., 206. lpp.

      (2)  Komisijas 2005. gada 5. decembra Regula (EK) Nr. 2075/2005, ar ko nosaka īpašus noteikumus oficiālām Trichinella pārbaudēm gaļā (OV L 338, 22.12.2005., 60. lpp.).

      (3)  Komisijas 2014. gada 7. marta Regula (ES) Nr. 216/2014, ar kuru groza Regulu (EK) Nr. 2075/2005, ar ko nosaka īpašus noteikumus oficiālām Trichinella pārbaudēm gaļā (OV L 69, 8.3.2014., 85. lpp.).

      (4)  Padomes 1964. gada 26. jūnija Direktīva 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (OV 121, 29.7.1964., 1977. lpp.).

      (5)  Komisijas 2010. gada 12. marta Regula (ES) Nr. 206/2010, ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (OV L 73, 20.3.2010., 1. lpp.).

      (6)  Komisijas 2000. gada 8. septembra Lēmums 2000/572/EK, ar ko nosaka dzīvnieku veselības un sabiedrības veselības nosacījumus un veterināro sertifikāciju gaļas izstrādājumu ievešanai Kopienā no trešām valstīm (OV L 240, 23.9.2000., 19. lpp.).

      (7)  Komisijas 2007. gada 29. novembra Lēmums 2007/777/EK, ar kuru paredz dzīvnieku veselības un sabiedrības veselības aizsardzības prasības un sertifikātu paraugus tādu gaļas produktu un apstrādātu kuņģu, pūšļu un zarnu importam no trešām valstīm, kas paredzēti lietošanai pārtikā, un ar kuru atceļ Lēmumu 2005/432/EK (OV L 312, 30.11.2007., 49. lpp.).


title: Komisijas Īstenošanas regula (ES) Nr. 699/2014 ( 2014. gada 24. jūnijs ) par dizainu vienotajam logotipam, ar ko identificē personas, kas piedāvā iedzīvotājiem iegādāties zāles tālpārdošanā, un tā autentiskuma pārbaudes tehniskajām, elektroniskajām un kriptogrāfiskajām prasībām  Dokuments attiecas uz EEZ

text:
               25.6.2014

               LV

               Eiropas Savienības Oficiālais Vēstnesis

               L 184/5

         KOMISIJAS ĪSTENOŠANAS REGULA (ES) Nr. 699/2014
   (2014. gada 24. jūnijs)
   par dizainu vienotajam logotipam, ar ko identificē personas, kas piedāvā iedzīvotājiem iegādāties zāles tālpārdošanā, un tā autentiskuma pārbaudes tehniskajām, elektroniskajām un kriptogrāfiskajām prasībām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 6. novembra Direktīvu 2001/83/EK par Kopienas kodeksu, kas attiecas uz cilvēkiem paredzētām zālēm (1), un jo īpaši tās 85.c panta 3. punktu,
   tā kā:

               (1)

               Direktīvas 2001/83/EK 85.c panta 3. punktā paredzēts, ka ir jāizveido visā Savienībā atpazīstams vienots logotips, kas ļautu identificēt dalībvalsti, kurā ir reģistrēta persona, kas piedāvā iedzīvotājiem iegādāties zāles tālpārdošanā, izmantojot informācijas sabiedrības pakalpojumus.

               (2)

               Saskaņā ar Direktīvas 2001/83/EK 85.c panta 3. punkta a) apakšpunktu Komisijai ir jāpieņem īstenošanas akti, lai saskaņotu vienotā logotipa darbību attiecībā uz tehniskajām, elektroniskajām un kriptogrāfiskajām prasībām, kas paredzētas vienotā logotipa autentiskuma pārbaudei. Šīm prasībām būtu jāgarantē augsts drošības līmenis un jānovērš jebkāda krāpnieciska logotipa izmantošana.

               (3)

               Saskaņā ar 85.c panta 1. punkta d) apakšpunkta iii) punktu vienotā logotipa autentiskumu pārbauda, izmantojot hipersaiti starp logotipu un ierakstu par personu, kurai ir atļauts vai kura ir tiesīga piedāvāt iedzīvotājiem iegādāties zāles tālpārdošanā, izmantojot informācijas sabiedrības pakalpojumus, un kura ir iekļauta 85.c panta 4. punkta c) apakšpunktā minētajā sarakstā. Tāpēc šīm hipersaitēm būtu jābūt pastāvīgām un aizsargātām.

               (4)

               Lai novērstu krāpniecisku logotipa izmantošanu, 85.c panta 4. punktā minētās valstu tīmekļa vietnes būtu jāaizsargā, jāatjaunina un jāizmitina uzticamos domēnos.

               (5)

               Šajā regulā paredzētie pasākumi ir saskaņā ar Cilvēkiem paredzētu zāļu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Direktīvas 2001/83/EK 85.c panta 3. punkta b) apakšpunktā minētā vienotā logotipa dizainu izstrādā atbilstīgi paraugam, kas iekļauts šīs regulas pielikumā.
   2. pants
   Direktīvas 85.c panta 4. punktā minētā tīmekļa vietne ir pieejama tādā veidā, ka iedzīvotāji var viegli pārliecināties, ka tā ir uzticama vietne šim mērķim.
   3. pants
   Direktīvas 2001/83/EK 85.c panta 1. punkta d) apakšpunkta iii) punktā minētā hipersaite starp tās personas tīmekļa vietni, kurai ir izsniegta atļauja vai kura ir tiesīga piegādāt iedzīvotājiem zāles tālpārdošanā, izmantojot informācijas sabiedrības pakalpojumus, un tīmekļa vietni, kurā tiek mitināts valsts saraksts, kas minēts direktīvas 85.c panta 4. punkta c) apakšpunktā, ir pastāvīga un savstarpēja.
   Informācijas aprite starp to personu tīmekļa vietnēm, kurām ir izsniegta atļauja vai kuras ir tiesīgas piegādāt iedzīvotājiem zāles tālpārdošanā, izmantojot informācijas sabiedrības pakalpojumus, un tīmekļa vietnēm, kurās tiek mitināts valsts saraksts, ir aizsargāta, izmantojot attiecīgus līdzekļus.
   4. pants
   Lai 3. panta pirmajā daļā minētā hipersaite funkcionētu uzticamā veidā, tīmekļa vietnes, kurās tiek mitināti valstu saraksti, kas izveidoti saskaņā ar Direktīvas 2001/83/EK 85.c panta 4. punkta c) apakšpunktu, ir aizsargātas un atjauninātas, norādot jaunākā atjauninājuma datumu.
   5. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. jūlija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 24. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 311, 28.11.2001., 67. lpp.

      PIELIKUMS

                  1.

                  Vienotā logotipa paraugs, kas minēts 1. pantā, ir šāds:

                  2.

                  Standartkrāsas ir šādas: PANTONE 421 CMYK 13/11/8/26 RGB 204/204/204; PANTONE 7731 CMYK 79/0/89/22 RGB 0/153/51; PANTONE 376 CMYK 54/0/100/0 RGB 153/204/51; PANTONE 7480 CMYK 75/0/71/0.

                  3.

                  Vienotā logotipa vidusdaļā (kreisajā pusē) baltā taisnstūrī ievieto tās valsts karogu, kurā ir reģistrēta fiziskā vai juridiskā persona, kas piegādā iedzīvotājiem zāles tālpārdošanā, izmantojot informācijas sabiedrības pakalpojumus.

                  4.

                  Vienotā logotipa teksta valodu nosaka dalībvalsts, kas minēta 3. punktā.

                  5.

                  Vienotā logotipa minimālais platums ir 90 pikseļi.

                  6.

                  Vienotais logotips ir statisks.

                  7.

                  Ja logotips ir izvietots uz krāsaina pamata un to ir grūti pamanīt, tam apkārt var apvilkt kontūrlīniju, lai panāktu lielāku kontrastu ar fona krāsu.


title: Komisijas Īstenošanas regula (ES) 2017/806 (2017. gada 11. maijs), ar ko apstiprina zemas kaitīguma pakāpes darbīgo vielu Bacillus amyloliquefaciens (celms FZB24) saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
               12.5.2017

               LV

               Eiropas Savienības Oficiālais Vēstnesis

               L 121/31

         KOMISIJAS ĪSTENOŠANAS REGULA (ES) 2017/806
   (2017. gada 11. maijs),
   ar ko apstiprina zemas kaitīguma pakāpes darbīgo vielu Bacillus amyloliquefaciens (celms FZB24) saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 22. panta 1. punktu saistībā ar tās 13. panta 2. punktu,
   tā kā:

               (1)

               Francija 2013. gada 19. jūnijā saskaņā ar Regulas (EK) Nr. 1107/2009 7. panta 1. punktu no uzņēmuma Novozymes Biologicals France saņēma pieteikumu, kurā tika lūgts apstiprināt darbīgo vielu Bacillus amyloliquefaciens (celms FZB24).

               (2)

               Saskaņā ar minētās regulas 9. panta 3. punktu Francija kā ziņotāja dalībvalsts 2013. gada 4. septembrī pieteikuma iesniedzējam, pārējām dalībvalstīm, Komisijai un Eiropas Pārtikas nekaitīguma iestādei (“Iestāde”) paziņoja, ka pieteikums ir pieņemams.

               (3)

               Ziņotāja dalībvalsts 2015. gada 13. aprīlī Komisijai projekta veidā iesniedza novērtējuma ziņojumu par to, vai ir sagaidāms, ka minētā darbīgā viela atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem, un tā kopiju nosūtīja Iestādei.

               (4)

               Iestāde rīkojās atbilstoši Regulas (EK) Nr. 1107/2009 12. panta 1. punktam. Iestāde saskaņā ar Regulas (EK) Nr. 1107/2009 12. panta 3. punktu pieprasīja, lai pieteikuma iesniedzējs dalībvalstīm, Komisijai un Iestādei sniedz papildu informāciju. 2016. gada 22. februārī Iestādei atjaunināta novērtējuma ziņojuma projekta veidā tika iesniegts ziņotājas dalībvalsts sagatavotais papildu informācijas novērtējums.

               (5)

               Iestāde 2016. gada 10. maijā pieteikuma iesniedzējam, dalībvalstīm un Komisijai darīja zināmu savu secinājumu (2) par to, vai ir sagaidāms, ka darbīgā viela Bacillus amyloliquefaciens (celms FZB24) atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Savu secinājumu Iestāde publiskoja.

               (6)

               Komisija 2016. gada 6. oktobrī Augu, dzīvnieku, pārtikas aprites un dzīvnieku barības pastāvīgo komiteju iepazīstināja ar pārskata ziņojumu par Bacillus amyloliquefaciens (celms FZB24), kā arī ar projektu regulai par minētās darbīgās vielas apstiprināšanu.

               (7)

               Pieteikuma iesniedzējam tika dota iespēja par pārskata ziņojumu iesniegt komentārus.

               (8)

               Konstatēts, ka Regulas (EK) Nr. 1107/2009 4. pantā norādītie apstiprināšanas kritēriji ir izpildīti attiecībā uz vienu vai vairākiem reprezentatīviem vismaz viena darbīgo vielu saturoša augu aizsardzības līdzekļa lietojumiem un, konkrēti, attiecībā uz lietojumiem, kas pārbaudīti un detalizēti aprakstīti pārskata ziņojumā. Tāpēc uzskatāms, ka minētie apstiprināšanas kritēriji ir izpildīti. Tāpēc ir lietderīgi apstiprināt Bacillus amyloliquefaciens (celms FZB24).

               (9)

               Komisija turklāt uzskata, ka atbilstīgi Regulas (EK) Nr. 1107/2009 22. pantam Bacillus amyloliquefaciens (celms FZB24) ir darbīgā viela ar zemu kaitīguma pakāpi. Bacillus amyloliquefaciens (celms FZB24) nav viela, kas izraisa bažas, un tā atbilst Regulas (EK) Nr. 1107/2009 II pielikuma 5. punkta nosacījumiem. Bacillus amyloliquefaciens (celms FZB24) ir savvaļas tipa celms, kas dabīgi rodas vidē. Tas nav patogēns ne cilvēkam, ne dzīvniekiem. Sagaidāms, ka no lietojumiem, kas apstiprināti saskaņā ar Regulu (EK) Nr. 1107/2009, cilvēku, dzīvnieku un vides papildu eksponētība būs niecīga salīdzinājumā ar reālistiskās dabiskās situācijās paredzamo eksponētību.

               (10)

               Tādēļ ir lietderīgi vielu Bacillus amyloliquefaciens (celms FZB24) apstiprināt uz 15 gadiem.

               (11)

               Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi.

               (12)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (3) pielikums.

               (13)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu Bacillus amyloliquefaciens (celms FZB24), kuras specifikācija ir sniegta I pielikumā, apstiprina ar minētajā pielikumā izklāstītajiem nosacījumiem.
   2. pants
   Īstenošanas regulas (ES) Nr. 540/2011 grozījumi
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 11. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  EFSA (Eiropas Pārtikas nekaitīguma iestāde), 2016. Conclusion on the peer review of the pesticide risk assessment of the active substance Bacillus amyloliquefaciens strain FZB24. EFSA Journal, 2016;14(6):4494 (18. lpp.). doi:10.2903/j.efsa.2016.4494.

      (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Vispārpieņemtais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprinājuma termiņa beigas

                  Īpaši noteikumi

                     Bacillus amyloliquefaciens (celms FZB24)
                  Kultūru kolekcijā “Deutsche Sammlung von Mikroorganismen” (DSM), Vācija, piešķirtais pievienošanas numurs: 10271

                     Agricultural Research Service Culture Collection (NRRL), ASV, piešķirtais pievienošanas numurs: B-50304

                  Nepiemēro

                  Minimālā koncentrācija:
                  2 × 1014 KVV/kg

                  2017. gada 1. jūnijs

                  2032. gada 1. jūnijs

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus, kas izklāstīti pārskata ziņojumā par Bacillus amyloliquefaciens (celms FZB24), un jo īpaši ziņojuma I un II papildinājumu.
                  Šajā vispārējā novērtējumā dalībvalstis īpašu uzmanību pievērš:

                              —

                              rūpnieciski ražotā tehniskā materiāla specifikācijai, tostarp pilnam piemaisījumu un metabolītu raksturojumam,

                              —

                              operatoru un strādnieku aizsardzībai un ņem vērā, ka mikroorganismi uzskatāmi par potenciālu sensibilizatoru.

                        Ražotājs ražošanas procesā nodrošina stingru vides apstākļu uzturēšanu un kvalitātes kontroles analīzi.
                  Lietošanas nosacījumos attiecīgā gadījumā iekļauj riska mazināšanas pasākumus.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma D daļā pievieno šādu ierakstu:

                     Vispārpieņemtais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprinājuma termiņa beigas

                     Īpaši noteikumi

                     “10

                        Bacillus amyloliquefaciens (celms FZB24)
                     Kultūru kolekcijā “Deutsche Sammlung von Mikroorganismen” (DSM), Vācija, piešķirtais pievienošanas numurs: 10271

                        Agricultural Research Service Culture Collection (NRRL), ASV, piešķirtais pievienošanas numurs: B-50304

                     Nepiemēro

                     Minimālā koncentrācija:
                     2 × 1014 KVV/kg

                     2017. gada 1. jūnijs

                     2032. gada 1. jūnijs

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus, kas izklāstīti pārskata ziņojumā par Bacillus amyloliquefaciens (celms FZB24), un jo īpaši ziņojuma I un II papildinājumu.
                     Šajā vispārējā novērtējumā dalībvalstis īpašu uzmanību pievērš:

                                 —

                                 rūpnieciski ražotā tehniskā materiāla specifikācijai, tostarp pilnam piemaisījumu un metabolītu raksturojumam,

                                 —

                                 operatoru un strādnieku aizsardzībai un ņem vērā, ka mikroorganismi uzskatāmi par potenciālu sensibilizatoru.

                           Ražotājs ražošanas procesā nodrošina stingru vides apstākļu uzturēšanu un kvalitātes kontroles analīzi.
                     Lietošanas nosacījumos vajadzības gadījumā ietver riska mazināšanas pasākumus.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.